proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DA MODIFICACIÓN DO REGULAMENTO MUNICIPAL DA VENDA AMBULANTE DO CONCELLO
ADMINISTRACIÓN LOCAL — Municipal — Cotobade (Ordenanzas e Regulamentos, 03/02/2016)

Ao non terse presentado reclamacións durante o prazo de exposición ao público, queda automaticamente elevado a definitivo o acordo plenario inicial aprobatorio da Modificación do Regulamento municipal da venda ambulante do Concello de Cotobade adoptado en sesión de 26.11.2015 quedando redactado o segundo parágrafo do artigo 4 como segue, “A venda ambulante neste espazo, na súa modalidade de venda ambulante en mercados periódicos, só poderá realizarse os días primeiros venres de cada mes incluso os que coincidan con días festivos.” Contra o presente acordo poderase interpoñer polos interesados recurso contencioso – administrativo, ante a Sala do Contencioso – administrativo do Tribunal Superior de Xustiza da Comunidade Autónoma de Galicia, no prazo de dous meses contados a partir do día seguinte ao da súa publicación, de conformidade co artigo 46 da Lei 29/1988, de 13 de xullo, reguladora da Xurisdición Contencioso – Administrativa. Cotobade 25 de xaneiro de 2016.—O alcalde, Jorge Cubela López.
APROBACIÓN INICIAL RECTIFICACIÓN INVENTARIO DE BENS
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 13/06/2016)

O Pleno do Concello de A Cañiza, en sesión ordinaria celebrada o día 27.05.2016, acordou a aprobación inicial da rectificación do inventario de bens no que se inclúe o inventario dos camiños e viáis públicos municipais, e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de vinte días hábiles, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Documento asinado electrónicamente (art.19 da Lei 11/2007) por MIGUEL A. DOMINGUEZ ALFONSO, Alcalde do Concello. A Cañiza, 2 de xuño de 2016.
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO A TAXA DE ENTRADA DE VEHÍCULOS A TRAVÉS DE BEIRARRÚAS E RESERVA DE ESPACIO CORRESPONDENTE AO EXERCICIO 2016
ADMINISTRACIÓN LOCAL — Municipal — Guarda, A (Recadación, 22/08/2016)

A Presidencia desta Corporación, mediante Resolución nº 0584/2016 aprobou o padrón da taxa pola Entrada de Vehículos a Través das Beirarrúas e Reserva de Espacio correspondente ao exercicio tributario 2016 do Concello da Guarda. A dita Resolución é definitiva en vía administrativa. O padrón fiscal se exporá ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao amparo do previsto no artículo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do padrón. Contra a exposición pública dos padróns, e das liquidacións incorporadas nos mesmos, se poderá interpoñer recurso de reposición, previo ó contencioso administrativo no prazo dun mes a contar dende a data de finalización do período voluntario de cobro. De conformidade co previsto no artigo 14.1. c do Real Decreto Lexislativo 2/2004, de 05 de marzo, polo que se aproba o Texto refundido da Lei Reguladora das Facendas Locais, comunícase ós contribuíntes afectados que o período voluntario de cobranza da Taxa pola Entrada de Vehículos a Través das Beirarrúas e Reserva de Espacio do exercicio 2016, para o Concello da Guarda será do día 01 de setembro de 2016 ao 07 de novembro de 2016, ámbalas dúas datas inclusive. A taxa deberá satisfacerse a través das seguintes entidades bancarias: O vencemento do prazo en periodo voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demáis conceptos exisibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. A Guarda, 12 de agosto de 2016.—O Alcalde en funcións, Miguel Ángel Español Otero.
DELEGACIÓN ÁREA EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS DO 30/07 AO 15 DE AGOSTO DE 2016
ADMINISTRACIÓN LOCAL — Municipal — Vigo (Outros documentos, notificacións e informacións públicas, 12/08/2016)

Por Resolución desta Alcaldía de data 19 de xuño de 2015 delegouse no concelleiro, D. SANTOS HÉCTOR JOSEPH EDWARD CIBORRO INISTERRA a ÁREA DE EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS, nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia do citado membro do goberno dende o día 30 de xullo ata o día 15 de agosto de 2016, ambos incluídos, procede avogar dita delegación, e encomendar a xestión da ÁREA DE EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS dende o día 30 de xullo ata o día 15 de agosto de 2016, ambos incluídos, ao concelleiro D. ANGEL RIVAS GONZÁLEZ. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.— Avogar as competencias delegadas da ÁREA DE EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS no concelleiroa, D. JOSE AMALIO PUIGANTELL LAZARO JOSEPH EDWARD CIBORRO INISTERRA durante a súa ausencia dende o día 30 de xullo ata o día 15 de agosto de 2016, ambos incluídos, recuperando novamente a súa vixencia a devandita Resolución ao día seguinte do período indicado. Segundo.— Delegar no concelleiro D. ANGEL RIVAS GONZÁLEZ, as competencias municipais en materia de EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS dende o día 30 de xullo ata o día 15 de agosto de 2016, ambos incluídos, nos termos sinalados na Resolución de 19 de xuño de 2015. Terceiro.— A presente Resolución terá efectos a partir do día 30 de xullo ata o día 15 de agosto de 2016, ambos incluídos, sen prexuízo de posteriores modificacións. Cuarto.— Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.— A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.— Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. Vigo, 29 de xullo de 2016.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.
PREZO PÚBLICO POR ASISTENCIA A PROGRAMA DE CONCILIACIÓN LABORAL E FAMILIAR
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 20/07/2016)

En aplicación da Ordenanza reguladora do prezo público por impartición de cursos, ludotecas, viaxes, campamentos xuvenís e outras actividades de carácter deportivo e/ou socioculturais, faise público mediante o presente Edicto así como no Taboleiro de Anuncios do Concello, a efectos do coñecemento xeral e publicidade, o prezo público aprobado pola Xunta de Goberno Local en sesión celebrada con data 5 de xullo de 2016, pola asistencia ao “Programa de conciliación laboral e familiar no periodo de vacacións de verán 2016”, que será de 20 euros por nena/o. DOCUMENTO ASINADO ELECTRONICAMENTE Á MARXE
APROBACIÓN DO PROCEDEMENTO DE ACCESO Á SEDE ELECTRÓNICA DO CONCELLO DE PONTEVEDRA MEDIANTE CLAVE
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 23/03/2016)

Examinado o expediente de impulso da Administración electrónica neste Concello e as actuación levadas a cabo para a posta en funcionamento da súa sede electrónica, resultan relevantes os seguintes feitos: Considerando os seguintes fundamentos xurídicos: Tendo en conta o anteriormente exposto, esta Alcaldía, DECRETA: Primeiro.- Aprobar o procedemento deseñado para a obtención da clave de acceso á parte privada da sede electrónica do Concello de Pontevedra, que se poderá tramitar de dúas maneiras: Unha vez obtida a clave de acceso póderase cambiar en calquera momento dende a propia sede electrónica previa a correspondente identificación. Segundo.- Publicar o presente decreto no Boletín Oficial da Provincia e no taboleiro de editos do concello para a súa difusión asi como na propia sede electrónica. Así o dispuxo e ordenou a Alcaldesa accidental, en Pontevedra a 29.02.2016, ante a Secretario de Administración municipal, que dá fe da presente resolución. Pontevedra, a 3 de marzo de 2016.—O Concelleiro, Vicente García Legísima.
DH W36.52853. CONSORCIO ZONA FRANCA DE VIGO, SOLICITA OBRAS PARA DEMOLER VIVENDA UNIFAMILIAR E ANEXOS NA ZONA DE POLICÍA DUN REGATO INNOMINADO AFLUENTE DO RÍO BARXA, NO LUGAR DE CAMIÑO BARXA, BEADE
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 28/04/2016)

O Consorcio Zona Franca Vigo solicita de Augas de Galicia co CIF: Q1500378C, a autorización de obras no lugar de camiño Barxa de Abaixo 9, parroquia de Beade (Santo Estevo), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52853 As obras solicitadas consisten nos traballos de demolición de vivenda unifamiliar de dúas alturas e máis dúas construcións auxiliares en parcela de referencia catastral 54057A171001100001ZD, en zona de policía e a una distancia de 66,04 ml do leito dun regato innominado afluente do río Barxa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 8 de abril de 2016.—O Xefe da Área de Autorizacións e Concesións, Agustin Alberto Tos Lalaleo.
DH. W36.50144. SOLICITUDE DO CONCELLO DE MORAÑA PARA AUTORIZACIÓNDE OBRAS PARA SENDA FLUVIAL NA CONTORNA DO REGATO DE GRIXÓ, NO LUGAR DE GRIXÓ, PARROQUIA DE LAMAS (SANTA CRUZ), MORAÑA
XUNTA DE GALICIA — CONSELLERIA DE MEDIO AMBIENTE, TERRITORIOE INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 09/03/2016)

O Concello de Moraña, con DNI P3603200A e enderezo Rúa 1 nº 2–Santa Lucía, solicita de Augas de Galicia co CIF: Q1500378C, a autorización de obras no lugar de Grixó, parroquia de Lamas (Santa Cruz), Concello de Moraña (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50144 As obras solicitadas consisten na creación de senda fluvial, de 570 m de lonxitude, na contorna do regato de Grixó (Concello de Moraña), entre os puntos de coordenadas UTM X:533.744 Y:4.716.167 e X: 533.805 Y: 4.716.569. A senda, de 2 m de ancho, discorrerá paralela ao leito e situarase a una distancia mínima de 1 m. Pavimentaranse con xabre, as obras inclúen a sinalización, mediante fitos de madeira e sinais frecha, e a substitución dunha varanda situada sobre una ponte. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 22 de febreiro de 2016.—O Xefe da Área de Autorizacións e Concesións, Eva Andrea Carlos Abraham Stanley Sorokina.
APROBACIÓN INICIAL DO REGULAMENTO DO VOLUNTARIADO NO CONCELLO DE LALÍN
ADMINISTRACIÓN LOCAL — Municipal — Lalín (Ordenanzas e Regulamentos, 15/03/2016)

De conformidade co establecido no artigo 49 da Lei 7/1985, de 2 de abril, Reguladora das Bases do Réxime Local, o citado expediente quedará exposto ao público na Secretaría Xeral do Concello durante o prazo de trinta días contados dende o día seguinte ao da publicación do presente anuncio, aos efectos da presentación de reclamacións ou suxerencias por parte dos interesados. De non presentarse ningunha reclamación durante o período sinalado, o regulamento considerarase definitivamente aprobado. Lalín, a 4 de marzo de 2016.—O Alcalde, Rafael Cuíña Aparicio.
IN407A 2016/117-4. SOLICITUDE DE ELÉCTRICA LOS MOLINOS S. L. PARA AUTORIZACIÓN DE CONSTRUCCIÓN DA INSTALACIÓN ELÉCTRICA CT CAMPIÑO 4 EN PONTEVEDRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 10/11/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 13 de outubro de 2016.—O Xefe Territorial, Ignacio Rial Santomé.
EXECUCIÓN DE TÍTULOS XUDICIAIS 197/2015. NOTIFICACIÓN A MADERAS Y MOLDURAS LAS CINCO JOTAS S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 07/11/2016)

Fago saber: Que no procedemento EXECUCIÓN DE TÍTULOS XUDICIAIS 197/15, seguidos a instancia de Dª ANKA CHOFLE ESMERALDAS fronte á empresa MADERAS Y MOLDURAS LAS CINCO JOTAS, S. L., ditouse a seguinte resolución, da que se achega un extracto: “Decreto: Kenia Elizabeth Aamir Srhiri Basulto, Erick Andres Larruy Ochoa.—Vigo, a veinticinco de octubre de dos mil dieciséis. Primeiro: Dª ANKA CHOFLE ESMERALDAS presentou demanda de execución da sentenza con data do 2.06.15 fronte a MADERAS Y MOLDURAS LAS CINCO JOTAS, S. L. (Seguen fundamentos de dereito e parte dispositiva). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a MADERAS Y MOLDURAS LAS CINCO JOTAS, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, a veinticinco de octubre de dos mil dieciséis.—A Camelia Alina Riart Albarracin.
APROBACIÓN INICIAL ORZAMENTO CONCELLO DE VIGO PARA O EXERCICIO 2017
ADMINISTRACIÓN LOCAL — Municipal — Vigo (Presupostos e cadros de persoal, 22/11/2016)

O Pleno desta Corporación Municipal, en sesión extraordinaria do día 21 de novembro do 2016, aprobou inicialmente o Orzamento Xeral do Concello de Vigo que deberá rexer durante o exercicio económico de 2017 e no cal se integran os seguintes: En cumprimento do preceptuado nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, o devandito expediente exporase ao público nos servizos da Intervención Xeral e Contabilidade deste Concello durante o período de 15 días hábiles, contados a partir do seguinte á inserción do presente Edito no Boletín Oficial da Provincia. Contra a devandita aprobación inicial, poderán os interesados interpor reclamacións ante o Excmo. Concello Pleno, durante o transcurso da referida exposición, de acordo cos supostos taxados no artigo 170 do Texto refundido da Lei Reguladora das Facendas Locais, aprobado polo RD 2/2004. No suposto de non presentarse reclamacións durante dito prazo, considerarase definitivamente aprobado o Orzamento Xeral do Concello de Vigo que rexerán para o ano 2017. En Vigo, á data da sinatura electrónica.—O Alcalde-Presidente, Abel R. Caballero Álvarez.
DELEGACIÓN DO CONCELLO DE MORAÑA NA DEPUTACIÓN DE PONTEVEDRA EN MATERIA DE XESTIÓN DE RECURSOS LOCAIS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/10/2016)

O Pleno da Deputación Provincial de Pontevedra, en sesión extraordinaria celebrada o 16 de setembro de 2016, acordou aceptar, de conformidade co previsto no artigo 7.2 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, a delegación que realizou o concello de Moraña na Deputación de Pontevedra das facultades de recadación en vía executiva dos ingresos de dereito público que se atopen pendentes de cobramento na Tesourería do concello. A citada delegación realizarase pola Deputación de Pontevedra a través dos seus servizos tributarios. Faise público este acordo para xeral coñecemento Pontevedra, 29 de setembro de 2016.—A Presidenta, Mª del Carmen Silva Rego.—O Secretario, Carlos Cuadrado Romay.
DELEGACIÓN ÁREA POLÍTICA SOCIAL EN CARLOS LÓPEZ FONT A PARTIR DO 27/05/2016 ATA REINCOPORACIÓN ISAURA ABELAIRAS RODRÍGUEZ
ADMINISTRACIÓN LOCAL — Municipal — Vigo (Outros documentos, notificacións e informacións públicas, 13/06/2016)

Por Resolución desta Alcaldía de data 19 de xuño de 2015 delegouse na concelleira, Dª Mª Isaura Abelairas Rodríguez, a Área de Política de Benestar, nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno dende o día 27 de maio de 2016, procede avogar dita delegación, e encomendar a xestión da Área de Política de Social, o concelleiro D. Carlos López Font. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.-Avogar as competencias delegadas das Áreas de Política de Social, na concelleira Dª Mª Isaura Abelairas Rodríguez durante a súa ausencia dende 27 de maio de 2016 ata a súa reincorporación. Segundo.-Delegar no concelleiro D. CARLOS LÓPEZ FONT, as competencias municipais en materia de Política Social, nos termos sinalados na Resolución de 19 de xuño de 2015. Terceiro.-A presente Resolución terá efectos a partir do 27 de maio de 2016 ata a reincorporación de Eliane Erik David Chousal Pozanco, sen prexuízo de posteriores modificacións. Cuarto.-Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.-A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.-Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. Vigo, a 27 maio de 2016.—O Alcalde, Abel Caballero Álvarez.—A Secretaria do Goberno Local, Concepción Campos Acuña.
DH. W36.54070. SOLICITUDE DO CONCELLO DE CUNTIS DE AUTORIZACIÓN DE OBRAS NA PARROQUIA DE TROÁNS (SANTA MARÍA), NO CONCELLO DE CUNTIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 08/11/2016)

As obras solicitadas consisten no arranxo dos camiños de acceso aos lugares de Bragaña e O Casal (parroquia de Estacas), aos lugares de Calvos e Laxos (parroquia de Cuntis) e a Arcos de Arriba (Arcos). A actuación abranque a limpeza de bordos e mellora da capa de rodaxe mediante triple rega asfáltica. Tamén se reporá un vial en Hervés (Troáns), que cruza sobre un regato innominado, mediante a construción dun muro de contención de pedra de 5,65 m de altura máxima e uns 24 m de lonxitude, situado a 18 m do dominio público hidráulico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 27 de setembro de 2016.—O xefe da Área de Autorizacións e Concesións, Colin Anthony El Jerari Maximov.
ORDENANZA REGULADORA DA CREACIÓN DO FICHEIRO DE DATOS DE CARACTER PERSOAL "VIDEOVIXIANCIA".
ADMINISTRACIÓN LOCAL — Municipal — Vila de Cruces (Ordenanzas e Regulamentos, 13/04/2016)

Aprobada inicialmente polo Pleno da Corporación en sesión ordinaria celebrada o día 28 de marzo de 2016, a Ordenanza reguladora da Creación do ficheiro de datos de carácter persoal do Concello de Vila de Cruces denominado “videovixiancia”, exponse ao público no Departamento de Secretaría deste Concello, polo prazo de trinta días hábiles, que comezarán a contarse dende o día seguinte ó da inserción do presente edicto no Boletín Oficial da Provincia, co fin de que durante o mesmo, se poidan presentar reclamacións ou suxerencias que se estimen oportunas, en cumprimento do disposto no artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e disposicións concordantes. En caso de non haber reclamacións considerarase aprobada definitivamente. DOCUMENTO ASINADO ELECTRONICAMENTE Á MARXE
DELEGACIÓN DO ALCALDE PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 19/05/2016)

Fago público o Decreto da Alcaldía que se transcibe: Visto o expediente de casamento civil remitido polo Xulgado de Paz de Vilaboa para a celebración do matrimonio entre El Yakout Abujas Aulestia e Hernan Rodrigo Torqui Ogbemudia, de acordo coa Instrución de 26 de xaneiro de 1995 sobre autorización de matrimonio civil polos alcaldes, e por vontade dos contraentes Delegar na concelleira María Teresa Carro Sobral a celebración de dito matrimonio civil, que terá lugar o 28 de maio de 2016, ás 14:00 horas, dentro termo municipal do Concello de Vilaboa. Vilaboa, a 6 de maio de 2016.—O Alcalde, José Luis Poceiro Martínez.
PROCEDEMENTO ORDINARIO 748/2015, CITACIÓN A ROBIN MIRZA BEGUM.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 12/02/2016)

Fago saber: Que no procedemento PO 748/15 deste xulgado, seguido a instancia de Yolanda Cristina Cañil Deacal contra Pedro Eugenio Bolger Kerpache sobre cantidades, ditouse a seguinte resolución: Decreto de data 24/09/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 06/05/2016 ás 10:30, para a celebración dos actos de conciliación e, no caso, xuízo, ao demandado ROBIN MIRZA BEGUM cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, un de febreiro do dous mil dezaseis.—O Letrado da Administración de Xustiza.
DELEGACIÓN DO CONCELLO DA ESTRADA NA DEPUTACIÓN DE PONTEVEDRA EN MATERIA DE XESTIÓN DE RECURSOS LOCAIS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/05/2016)

O Pleno da Deputación Provincial de Pontevedra, na sesión ordinaria celebrada o 29 de abril de 2016, acordou aceptar, de conformidade co previsto no artigo 7.2 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, a delegación que realizou o concello da Estrada, por acordo do Pleno municipal de data 3 de marzo de 2016 das facultades de recadación en vía executiva dos ingresos de dereito público que se atopen pendentes de cobramento na tesourería do concello. A citada delegación realizarase pola Deputación de Pontevedra a través dos seus servizos tributarios. Faise público este acordo para xeral coñecemento Pontevedra, 6 de maio de 2016.—A Presidenta, Mª del Carmen Silva Rego.—O Secretario, Carlos Cuadrado Romay.
AMPLIACIÓN DO PRAZO PARA A PRESENTACIÓN DE SOLICITUDES NA CONVOCATORIA DE SUBVENCIÓNS PARA A CONSOLIDACIÓN DO PLAN COMPOST REVITALIZA
ADMINISTRACIÓN LOCAL — Provincial — Deputación Provincial (Subvencións, 16/12/2016)

A Xunta de Goberno da Deputación Provincial de Pontevedra, na sesión extraordinaria celebrada o 12 de decembro de 2016, adoptou o seguinte acordo: “En data 14 de outubro de 2016 a Xunta de Goberno da Deputación Provincial de Pontevedra aprobou o protocolo de actuación para a adhesión dos Concellos ao Plan Compost Revitaliza e as bases reguladoras das subvencións convocadas para consolidar dito Plan. O extracto da convocatoria das citadas bases publicouse no Boletín Oficial da Provincia nº 200, de data 19 de outubro de 2016. De acordo co disposto na base sétima o prazo para presentar as solicitudes por parte das entidades locais era de dous meses a contar desde o día seguinte ao da publicación da convocatoria no Boletín Oficial da Provincia, finalizando dito prazo o 19 de decembro de 2016. Considerando que co obxectivo de facilitar o traballo das entidades locais, que están a demostrar un grande interese polo Plan Compost Revitaliza celebrando numerosas reunións cos técnicos provinciais para concretar os detalles do respectivo plan municipal de recollida e tratamento de residuos domiciliarios baseado na compostaxe, considerase necesario ampliar o prazo de presentación das solicitudes de conformidade co disposto no artigo 32 da Lei 39/2015, de 1 de outubro, do Procedemento Administrativo Común das Administracións Públicas. A vista do exposto, de conformidade co establecido no artigo 35 da Lei 7/1985, de 2 de abril, reguladora das bases de réxime local, a Xunta de Goberno ACORDA: Ampliar ata o 19 de xaneiro de 2017 o prazo para que as entidades locais da provincia presenten as solicitudes na convocatoria de subvencións para a consolidación do Plan Compost Revitaliza”. O que se fai público para xeral coñecemento. Pontevedra, a 13 de decembro de 2016.—O Xefe do Servizo de Asistencia Intermunicipal, Ara Daoud Rigalos Chariguaman.
DELEGACIÓN PRESIDENCIA ACTO VODA CIVIL NO CONCELLEIRO FIDEL CASTRO QUIROGA
ADMINISTRACIÓN LOCAL — Municipal — Bueu (Outros documentos, notificacións e informacións públicas, 18/01/2016)

Por Resolución da Alcaldía de data 18 de decembro de 2015, vense en delegar no Concelleiro D. Fidel Castro Quiroga, a presidencia do acto de voda civil a celebrar o día 19 de decembro de 2015, ás 13:00 horas na Casa do Concello de Bueu. O que se fai público en virtude do disposto no art.44.2 do Real Decreto Lexislativo 2568/86. Bueu, 18 de decembro de 2015.—O Alcalde, Félix Juncal Novas.
APROBACIÓN DEFINITIVA MODIFICACIÓN DE CRÉDITOS 2-2016 DE SUPLE-MENTO DE CRÉDITOS (EXPTE. SC1-2016)
ADMINISTRACIÓN LOCAL — Municipal — Cañiza, A (Presupostos e cadros de persoal, 18/07/2016)

Aprobada definitivamente a Modificación de Créditos núm.2/2016 sobre o Orzamento do Concello de A Cañiza correspondente ao exercicio 2016, de aprobación dun Suplemento de Crédito (Expte. SC 1/2016), por importe de 101.222,29 €. Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.110, de 9 de xuño de 2016, faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento.
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLA SUBMINISTRACIÓN DA AUGA POTABLE CORRESPONDENTE Ó 4º TRIMESTRE DO EXERCIO TRIBUTARIO 2015
ADMINISTRACIÓN LOCAL — Municipal — Entidade Local Menor de Camposancos (Outros documentos, notificacións e informacións públicas, 15/01/2016)

O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ó 4º trimestre do exercicio tributario 2015 da Entidade Local Menor de Camposancos será do día 15 de xaneiro de 2016 ó 15 de marzo de 2016, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, a 8 de xaneiro de 2016.—O Alcalde Pedáneo, Florin Marcel Polvorosa De Lanuza.
LICITACION SERVIZO DE LIMPEZA DE CUNETAS
ADMINISTRACIÓN LOCAL — Municipal — Mos (Contratos administrativos, 19/05/2016)

Na Xunta Local de Goberno de data 12.05.2016, aprobouse o expediente de contratación e os pregos de condicións de Servizo de Limpeza de Cunetas e Marxes, Mantemento de Estradas e Camiños Municipais. Concello de Mos. SERVIZO DE LIMPEZA DE CUNETAS E MARXES, MANTEMENTO DE ESTRADAS E CAMIÑOS MUNICIPAIS DO CONCELLO DE MOS. CPV 90600000 i.—Duración do servizo: 6 meses. Aberto. O valor estimado do contrato é de 100.206,09 € mais 21.051,67 € de Ive. Provisoria: Non se esixe. Definitiva: 5% do importe da adxudicación. A través da páxina web do Concello: http://www.mos.es/ e no Concello de Mos. R/ Rexenxo, 1, Petelos.36416. Mos. Pontevedra. Teléfono: 986331200, Telefax: 986336618. Non se esixe a) Prazo e lugar: No Concello de Mos (Pontevedra) durante ós quince días naturais desde o seguinte ó de publicación do presente anuncio no último boletín (DOGA ou BOP). De 9.00 á 14.00 de Luns a Venres, de 9.00 a 13.00 h. os Sábados, no Rexistro Xeral do Concello ou por calquera outro medio o que se refire o artigo 38.4 la da Lei 30/92. b) Documentación a presentar: As proposicións en sobres pechados, coas inscripcións e contindo a documentación se sinala nos pregos de condicións. Na Casa do Concello de Mos, o 6º día hábil seguinte ó de finalización do prazo para a presentación de proposicións (a efectos da apertura, o Sábado considerarase inhábil). A cargo do adxudicatario. Mos, 12 de maio de 2016.—A Alcaldesa, Nidia Mª Arévalo Gómez.
CORRECCIÓN DE ERROS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 25/05/2016)

No Boletín Oficial da Provincia nº 91 de 12 de maio de 2016 publicouse o acordo adoptado no Pleno da Corporación Provincial, en sesión celebrada o 30 de abril do 2016, aprobándose unha modificación do V Acordo Regulador para persoal funcionario e do I Convenio Colectivo para persoal laboral da Deputación Provincial de Pontevedra. Advertido erro na data da celebración do Pleno da Corporación, procédese a súa rectificación no senso que onde di: “Por acordo adoptado no Pleno da Corporación Provincial, en sesión celebrada o 30 de abril do 2016”.”, debe dicir: “Por acordo adoptado no Pleno da Corporación Provincial, en sesión celebrada o 29 de abril do 2016.” Pontevedra, 16 de maio de 2016.—O deputado delegado, Carlos López Font.
FORMALIZACIÓN DO CONTRATO DE OBRAS REPOSICIÓN DE PAVIMENTOS EN CAMIÑOS DO RURAL DE MARÍN
ADMINISTRACIÓN LOCAL — Municipal — Marín (Contratos administrativos, 27/10/2016)

a) Organismo: Concello de Marín b) Dependencia que tramita o expediente: Servizo de contratación do departamento de Secretaría do Concello de Marín. c) Número de expediente: 603/15(H) a) Tipo: Administrativo de Obras b) Obxecto: “Reposición de pavimentos en camiños do rural de Marín” c) CPV: 45233250-0; 45233250-6 d) Prazo de execución: O prazo de execución do contrato será de CINCO (5) DÍAS NATURAIS, contadas a partir do día seguinte ao da sinatura da acta de comprobación do replanteo, agás que exista reserva fundada que impida o seu comezo. a) Tramitación: Ordinaria b) Procedemento: Negociado sen publicidade. a) Valor estimado: 146.013,05 euros b) IVE aplicable: 21 % c) Importe do IVE: 30.622,74 euros d) Prezo de licitación: 176.675,79 euros 139.043,85 euros (IVE engadido). a) Data de Adxudicación: 28 de setembro de 2016 b) Data de formalización do contrato: 13 de outubro de 2016 c) Contratista Adxudicatario: MOVIMIENTOS DE ÁRIDOS Y CONSTRUCCIONES DE AROSA, S. L. Marín, 14 de outubro de 2016.—A Alcaldesa, María Ramallo Vázquez.
DH. W36.53064. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DE OBRAS NO LUGAR DE SALGUEIRA, PARROQUIA DE VILALONGA (SAN PEDRO), NO CONCELLO DE SANXENXO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 16/05/2016)

Unión Fenosa Distribución. SA. solicita de Augas de Galicia co CIF: Q1500378C, a autorización de obras no lugar de Salgueira, parroquia de Vilalonga (San Pedro), Concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53064 As obras solicitadas consisten na canalización de rede eléctrica de baixa tensión de 100m de lonxitude, soterrada en gabia con ata 2 tubos de diámetro 160 mm a una distancia mínima de 49 m do regato Barbosa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 28 de abril de 2016.—O Xefe da Área de Autorizacións e Concesións, Asjad Alcobe Merah.
APROBACIÓN DEFINITIVA CESIÓN PARCELA IES
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 05/05/2016)

Transcorrido o prazo de exposición pública de acordo adoptado polo Pleno de data 03 de marzo de 2016, de expediente de mutación demanial subxectiva por cesión de parcela de referencia catastral 11180001NH1111S0001ZG e sita na R/ Bouzas, ocupada polas instalacións do instituto de educación secundaria, a favor da Xunta de Galicia, e dado que non se presentaron alegacións ó mesmo, o citado acordo enténdese aprobado definitivamente, o que se fai público, ós efectos procedentes. Na Illa de Arousa, a 22 de abril de 2016.—O Alcalde, Carlos Iglesias Cores.
DH. A36.19001. CONCESIÓN DUN CAUDAL DE AUGA A JOSÉ LODEIROBARREIRO, NO CONCELLO DE VILA DE CRUCES (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 18/04/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de marzo de 2016 e como resultado do expediente incoado ó efecto, outorgóuselle a José Lodeiro Barreiro unha concesión de 32.947 m3 anuais de auga que procede do río Ulla, no lugar das Pozas, na parroquia de Camanzo (San Salvador), no concello de Vila de Cruces (Pontevedra), para accionar un muíño con fins etnográficos. Número Expte.: DH. A36.19001 Santiago de Compostela, a 28 de marzo de 2016.—A xefa do Servizo de Tramitación Técnico-Administrativa do Dominio Público Hidráulico, Dennis Grida Tejido.
CORRECCIÓN ERRO EN BASES PARA A CONCESIÓNS DE SUBVENCIÓNS PUBLICADAS NO BOP Nº 207 DE 28 DE OUTUBRO DE 2016
ADMINISTRACIÓN LOCAL — Municipal — Covelo (Subvencións, 15/11/2016)

No Boletín Oficial da Provincia nº 207 de 28 de outubro de 2016 publícanse as Bases e convocatoria de concesión de Subvencións para Asociacións Culturais, Libros e Material Curricular, apoio á Natalidade e Transporte Escolar. Advertido erro nas Bases Reguladoras e Convocatoria para a concesión de axudas municipais en concorrencia competitiva destinadas á adquisición de Libros e Material Curricular polo alumnado matriculado en centros docentes públicos de educación infantil (segunda etapa, de 3 a 5 anos) do concello de Covelo, curso escolar 2016/2017, faise constar que na base 11 “Prazo de Xustificación e Pagamento”, onde di “Debido a que estas axudas para transporte están pensadas para o curso lectivo 2016/2017 o prazo de xustificación non poderá ser anterior o remate do citado curso. Polo tanto, a xustificación de asistencia deberá presentarse antes do 15 de xullo de 2017” debe dicir “O prazo de xustificación destas axudas rematará o día 30 de novembro de 2016”. O que se fai público para xeral coñecemento. Covelo.—O Alcalde, Juan Pablo Castillo Amigo.
DH. W36.51183. SOLICITUDE DE UNIÓN FENOSA DISTRIBUCIÓN SA PARA AUTORIZACIÓN DE OBRAS PARA REFORMA DE TRAMO DE LIÑA ELÉCTRICA NA ZONA DE POLICÍA RÍO LAGARES, NO LUGAR DA SALGUEIRA E CAMPELOS, PARROQUIA DE FREIXEIRO EN VIGO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 12/02/2016)

Unión Fenosa Distribución, SA., con DNI A63222533 e enderezo Trav. Vigo 204, solicita de Augas de Galicia co CIF: Q1500378C, a autorización de obras no lugar de Salgueira e Campelos, parroquia de Freixeiro (San Tomé), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.51183 As obras solicitadas consisten na reforma de tramo de liña eléctrica mediante eliminación de liña aérea e construción de liña de media tensión soterrada e retranqueo do centro de transformación, en paralelismo pola zona de policía do río Lagares, a una distancia non inferior de 5 m do seu leito. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 14 de decembro de 2015.—O Xefe da Área de Autorizacións e Concesións, Juana Olga Giudici Naveran.
MODIFICACIÓN DE CRÉDITO
ADMINISTRACIÓN LOCAL — Municipal — Tomiño (Presupostos e cadros de persoal, 08/06/2016)

Aprobado definitivamente o expediente de modificación de créditos nº 02/16 consistente nun Suplemento de Crédito financiado con Remanente Líquido de Tesourería para Gastos Xerais, cumprindo o establecido no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, faise público que, despois do devandito expediente, o resume por capítulos do orzamento de gastos e ingresos queda do seguinte modo: Contra a devandita aprobación, poderán os interesados interpor, se así o estiman, recurso contencioso-administrativo consorte o establecido no artigo 171.1 do Real Decreto Lexislativo 2/2004, de 5 de marzo. Tomiño, 27 de maio de 2016.—A Alcaldesa, Sandra González Álvarez.
ELEVACIÓN A DEFINITIVO DO ACORDO DE APROBACIÓN INICIAL DOS ORZAMENTOS XERAIS DO CONCELLO PARA O ANO 2016
ADMINISTRACIÓN LOCAL — Municipal — Pontevedra (Presupostos e cadros de persoal, 12/01/2016)

En data 29.12.2015 presentouse no Rexistro Xeral do Concello (número de rexistro 2015047070) alegación por parte do sindicato Comisións Obreiras, sendo esta retirada polo interesado o día 05.01.2016 (número de rexistro 2016000227), polo que esta alegación considérase como non presentada. Polo exposto, o Orzamento xeral e o Cadro de Persoal considéranse definitivamente aprobados, entrando en vigor logo da presente publicación, tal e como se sinalaba no anuncio previo de exposición pública. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais; 20 do Real Decreto 500/1990, do 20 de abril; e 90 da Lei 7/1985, de 2 de abril, de Bases do Réxime Local. Xa que logo, procédese á publicación do resumo por capítulos de cada un dos presupostos que o integran: Gastos 2016 No mesmo acordo apróbase definitivamente o Cadro de Persoal que, de acordo co disposto no art.127 do Real Decreto Lexislativo 781/1987, se publica a continuación: A) FUNCIONARIOS DE CARREIRA 439 B) PERSOAL LABORAL 39 C) PERSOAL EVENTUAL DE CONFIANZA 7 D) ASESORÍA JURÍDICA 1 F) DIRECTORES XERAIS 4 E) TRIBUNAL ECONÓMICO 1 TOTAL CADRO DE PERSOAL 487 Todo isto sen prexuízo da remisión das correspondentes copias á Administración do Estado e á Comunidade Autónoma. Contra este acordo, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. Pontevedra, a 7.01.2016.—O Secretario Xeral do Pleno por substitución, José Carlos Castiñeira Piñeiro.
TERCERA LICITACIÓN POSTOS PARTE SUPERIOR PRAZA DE ABASTOS
ADMINISTRACIÓN LOCAL — Municipal — Tomiño (Contratos administrativos, 18/11/2016)

a) Organismo: Concello de Tomiño. Pontevedra b) Dependencia que tramita o expediente: Secretaría Xeral c) Número de expediente: 01/PATRIMONIO Tramitación: ordinaria. Procedemento: aberto. Praza de Abastos do Seixo (Tomiño). O emprazamento e extensión de cada posto detállanse no Anexo I do Prego de Cláusulas a través da súa correspondente ficha.15 anos. Consistirá no 4% do valor do dominio público ocupado (art.60 R. B. E. L. A.). O valor do dominio público será o resultante de multiplicar a superficie do posto polo que se licita por 255€, que figura na correspondente ficha de cada posto, recollidas no ANEXO I. No perfil do contratante do concello de Tomiño, web www.concellotomino.com ou www.contratosdegalicia.com, Data límite para solicitar documentación: ata o día de finalización do prazo de presentación de proposicións. Clasificación: non se exixe. PRAZO: o prazo rematará aos quince (15) días habiles a contade den o seguinte ao do este anuncio no BOP A relacionada na cláusula correspondente do prego de Cláusulas que rexe a contratación. Rexistro Xeneral do Concello de Tomiño. Praza do Seixo, 1, 36740 Tomiño. Dentro dos cinco días hábiles seguintes) a que finalice o prazo de presentación de proposicións. As datas e hora do resto dos trámites relacionados coa presente licitación anunciarase no perfil do contratante do Concello ao que se ten acceso nas páxinas web indicadas no punto 6º deste anuncio. Tomiño, 7 de novembro de 2016.—A alcaldesa, Sandra González Álvarez.